**УРОК БЕЛАРУСКАЙ МОВЫ Ў 3”Б” КЛАСЕ**

 Настаўнік І.М.Лапата

**Тэма:** “Правапіс прыставак *з-, с -”.*

**Мэты:**развіваць уменне вызначаць прыстаўку і корань у словах, фарміраваць навык правапісу слоў з прыстаўкамі, якія заканчваюцца на з-(с-); развіваць арфаграфічную пільнасць; узбагачаць слоўнік вучняў народнымі прыкметамі, выхоўваць эстэтычныя пачуцці, культуру маўлення.

**Абсталяванне:**падручнік (ч.2),раздатачны і дыдактычны матэрыял па тэме.

**Ход урока**

**1.Арганізацыйны момант.**

**2.Праверка дамашняга задання.**

Індывідуальная работа на картках.

1.Пры спісванні прыказак замест кропак напісаць патрэбныя прыстаўкі.

Не ..кладвай на заўтра тое, што паспееш зрабіць сёння. Пакармі птушак зімой, яны ..плоцяць табе вясной.

2.Падабраць антонімы да выдзеленых слоў. Запісаць пары слоў, абазначыць прыстаўкі.

Закрыць акно - \_\_\_\_\_\_\_,

зачыніць акно -\_\_\_\_\_\_\_\_,

праклеіць марку - \_\_\_\_\_\_,

прылёт птушак -\_\_\_\_\_\_\_.

**3.Чыстапісанне.**

***ЗзЗ зез зоз звз зрз***

***звініць званок***

Назваць у словах звонкія і глухія зычныя, падзяліць на склады, паставіць націскі. Скласці сказы з прапанаванымі словамі.

**4.Арфаграфічная размінка.**

1. Скласці словы з раскіданых літар. Запісаць іх у сшыткі.

к, а, п, у, ч, ш

дж, ж, о, д

ь, н, дз, е

1. Гульня “Хто больш?”. Прыдумаць да кожнай літары словы.

З- \_\_\_\_\_
І- \_\_\_\_\_\_
М-\_\_\_\_\_\_
А-\_\_\_\_\_\_

**5.Работа па тэме.**

Вучні праводзяць даследаванне над прапанаванымі словамі.

1.Адвёў, надсыпаў, падкінуў, абсадзіў, прадказаў.

2.Збег, зляцеў, знёс, склеіў, спісаў, сшыў.

Робяць вывад:

|  |  |
| --- | --- |
| Прыстаўкі***аб-, ад-, над-, пад-, прад-*** | Прыстаўкі***з-(с-), уз-(ус-), без-, бяз-(бес-, бяс-), раз- (рас-)*** |
| Незалежна ад вымаўлення пішуцца **нязменна** | У адпаведнасці з вымаўленнем пішуцца:***з***- перад літарамі, якія абазначаюць ***звонкія*** зычныя гукі;***с*** - перад літарамі, якія абазначаюць ***глухія***зычныя гукі. |
| абвесці, адбіць, надрэзаць, падкінуць, прадбачыць. | зрабіць, збегчы, сказаць, скінуць |

***6.Работа па падручніку***

Практ.22.

Правіла на стар.14, 17

Практ. 27 выконваецца вусна (алгарытм вызначэння прыстаўкі ў словах)

Даследаваць правапіс апострафа ў наступных словах.

Запісаць словы па-беларуску, ужываючы замест цвёрдага знака (ъ) апостраф (‘).

Съел – з..еў

съезд – з..езд

подъём – пад..ём

съехал – з..ехаў

объезд– аб..езд

Абазначыць корань і прыстаўкі.

Вывад: прыстаўка заканчваецца на зычную, а корань пачынаецца з ***е, ё.***Трэба пісаць апостраф.

**7.Замацаванне ведаў.**

***Самастойная работа.***Практ.31. ***Работа ў парах.***

Задайце пытанне адзін аднаму па тэме.

Уставіць прапушчаныя літары, даць тлумачэнні, запісаць словы..

Ра..лінеіць, ..мяць, ра..казаць, ра..фарбаваць,на..кусіць,на..ламаць, пра..бачыць, на..піс.

Запіс сказаў пад дыктоўку.

Надышла зіма. Дзеці павесілі кармушкі для птушак. Першымі заўважылі птушыную сталовую вераб’і. Потым з’явіліся сініцы.Частымі гасцямі былі снегіры з прыгожым пер’ем.

* У першым сказе падкрэсліць дзейнік і выказнік.
* Абазначыць прыстаўкі ў словах 2-4 сказаў.
* Растлумачыць правапіс апострафа.

**8.Падагульненне.**

Складзіце тэкст на тэму “Для чаго патрэбна ведаць склад слова?”

**9.Рэфлексія.**

 Сёння на ўроку

 - мне спадабалася…

 - у мяне атрымалася…

 - я не задаволены тым, што…

 **10. Дамашняе заданне.** практ.32, правіла